 Mheshimiwa Spika, vile vile sera ya Ubinafsishaji wa Mashirika ya Umma katika Sekta ya Kilimo ilitekelekezwa vibaya kiasi cha kutapanya hovyo mali za Taifa kwa kuuza hovyo viwanda vilivyojengwa kwa mkakati maalumu wa kulifanya Taifa kuongeza thamani ya Mazao, kuuza Mashamba ya Umma hovyo bila hata kujali wenyeji waliotoa Ardhi kwa Shirika la NAFCO rejea migogoro ya Mashamba ya Basutu na Kapunga ambapo Serikali iliuza mpaka kijiji na wananchi wake kwa mwekezaji na kuachia mali zingine za Umma bila uangalizi Mfano wa Vinu cha kusaga nafaka Iringa, Mwanza na Arusha. 